《客云今年小限甚佳戏题一首》
宋代·林希逸

晓呼儿读新诗草，昼引孙看槁叶莲。但得天教閒度日，休将星算小行年。

耐饥不管尘生甑，啬算犹存纸裹钱。一事近来堪自笑，关心数月为桥缘。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。